El Greco

El Greco (de Greek, egentlich Doménikos Theotokópoulos; * 1541 op Kreta; † 1614 in Toledo) weer en spaanschen Maler. De Inwahners vun Toledo geven em den Naam El Greco, wiel se em nich bi sien richtigen Naam anspreken wullen oder kunnen. El Greco leev in Toledo vun 1576 bit 1614. Disse Maler ut Kreta harr sien Utbillen in Venedig, wo Tizian, Tintoretto un Bassano op em inwarken. He leet sik in Toledo dal, wiel disse kastielsche Stadt en wichtigen Seet vun de röömsch-kathoolsche Kark weer un dat mit vele religiöse Institutschonen to doon harr, för de de Künstler bit to sienen Doot arbeiden dei. För den spaanschen König Philipp II. maal he ok twee Biller, de aver nich goot ankemen, un darum bleev dat bi de twee.

Kategorie:Mann
Kategorie:Maler
Kategorie:Spanien
Kategorie:Boren in dat 16. Johrhunnert
Kategorie:Storven 1614